Diari Oficial de la Generalitat Valenciana


Sumari del DOGV 3066, del 28-08-1997 (1997/9778)

ACORD de 23 de juliol de 1997, del Govern Valencià, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament d'Ondara.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   3066

Data del DOGV
:   28-08-1997

Secció del DOGV
:   ALTRES ANUNCIS - EXPROPIACIONS

Número del document
:   1997/9778


Data del document
:   23-07-1997

Organisme emissor
:   Conselleria de Presidència

Tipus de document
:   Acord

ACORD de 23 de juliol de 1997, del Govern Valencià, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament d'Ondara.  
El Govern Valencià, en la reunió del dia 23 de juliol de 1997, adoptà l'acord següent:  
L'Ajuntament d'Ondara, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del Projecte d'Urbanització del Pla Parcial Tossals.  
Aquesta declaració d'urgent ocupació es justifica per les següents raons:  
a. El Ple de l'Ajuntament, en la sessió de 30 de gener de 1997, després de l'aprovació del plec de clàusules econòmiques i administratives i de la corresponent licitació, va acordar adjudicar el contracte a l'empresa Cesman, SL, Proyección 3, SA, de l'obra denominada urbanització del Pla Parcial Partida Tossals.  
Les obres d'urbanització s'han iniciat el passat 1 d'abril de 1997.  
b. El caràcter fonamental en el futur sistema viari del pla parcial d'aquest vial perimètric, atés que permetrà la connexió del polígon amb la xarxa viària del nucli urbà, per tal d'evitar els greus problemes que ocasiona al trànsit rodat, pel fet que l'actual accés al polígon es realitza a través del camí de Tossals, de traçat molt irregular i amb amplària de calçada que dificulta l'encreuament de vehicles. Amb el vial en qüestió es garantirà l'accessibilitat al pla parcial des de diversos punts del nucli urbà.  
c. La relació de propietaris, béns i drets afectats per l'expedient va ser sotmesa a informació pública i notificada individualment a les persones interessades, algunes de les quals van presentar al·legacions que han sigut resoltes pel Ple de la corporació. En l'expedient consten l'aprovació del projecte tècnic d'obres, l'acta de replantejament i l'oportuna retenció de crèdit.  
Per tot això, i ateses les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, a proposta del conseller de Presidència, el Govern Valencià  
ACORDA  
Declarar la urgent ocupació dels béns i drets subjectes a expedient d'expropiació forçosa instruït per l'Ajuntament d'Ondara per a l'execució del Projecte d'Urbanització del Pla Parcials Tossals.  
Relació de béns afectats  
Propietari: senyor José Gasent Pons, amb número d'identificació fiscal 05288628-Y, veí d'Ondara, amb domicili a la plaça del Convent, 6.  
Descripció de la finca: terrenys de naturalesa urbana, de 564,89 metres quadrats, situats al terme municipal d'Ondara, partida Tossals, polígon 6, parcel·la 241 del cadastre rústic d'Ondara. Inscrita en el tom 47, foli 197, finca 825 (duplicat), inscripció quarta d'Ondara.  
Supòsit d'expropiació: execució en sòl urbà d'una dotació local (urbanització vials), inclosa en el Projecte d'Urbanització del Pla Parcial Tossals.  
Aquest acord haurà de publicar-se en el Diari Oficial de la Generalitat Valenciana, als efectes de l'article 56.2, del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit davant l'Ajuntament al·legacions als sols efectes de reparar possibles errors que s'hagen produït en posar en relació els béns afectats per la urgent ocupació.  
Contra aquest acord, que posa fi a la via administrativa, s'hi pot interposar, després de la comunicació preceptiva al Govern Valencià, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació d'aquest acord en el Diari Oficial de la Generalitat Valenciana, de conformitat amb allò establit en els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals deu i onze de l'esmentada Llei 30/1992), sense perjudici que les persones interessades puguen exercitar qualsevol altre recurs que estimen oportú.  
València, 23 de juliol de 1997  
El conseller secretari del Govern Valencià,  
JOSÉ JOAQUÍN RIPOLL SERRANO